Kudryashyov sutlamasi

Kudryashyov sutlamasi ( ) — sutlamadoshlar (Euphorbia) oilasiga mansub ikki pallali o‘simlik turi. Hozirgi taksonomik nom ostida o‘simlik 1949-yilda rus botanigi Yaroslav Ivanovich Proxanov tomonidan ifodalanganEuphorbia kudrjaschevii (Pazij) Prokh. — The Plant List. Sovet geobotanigi, O‘zbekiston o‘simliklari tadqiqotchisi Serafim Nikolayevich Kudryashyov (1907-1943) sharafiga qo‘yilgan.

Sinonim nomlanishi — Galarhoeus kudrjaschevii Pazij basionym.

 Qisqacha tavsifi 
Oʻzbekiston endemigiWorld Checklist of Selected Plant Families: Royal Botanic Gardens, Kew .

Bo‘yi 20 sm ga yetadigan, jingalak tuklar bilan qoplangan ko‘p yillik o‘t. Poyasi tik, oddiy, barglari ko‘p. Poyaning pastki barglari tangachasimon, qo‘ng‘ir rangli, cho‘ziq, poyadagi barglari esa cho‘ziq qalami, uzunligi 2–4,5 sm, eni 2–4 mm, asosi yumaloq, uchli, tekis qirrali. Soyaboni 3–6 ta, oddiy nurli. Ko‘sakchasi yumaloq, uzunligi 6 mm, jingalak tukli. Iyun– iyul oylarida gullab, mevasi yetiladi .

 Muhofaza choralari 
Oʻzbekiston Qizil kitobiga kiritilgan. Hisor davlat qo‘riqxonasida muhofaza ostiga olingan.

 Manbalar 

Turkum:O‘zbekiston Qizil kitobi